6.4.2022 г.
BG
Официален вестник на Европейския съюз
C 152/147
производителите на горива и доставчиците на енергия, производителите на двигатели, но също така и на пристанищата, чартьорите и представителите на работниците във всички участващи сектори.
Добре ориентираната, ясна, циклична и прозрачна комуникация е от съществено значение за осигуряване на участието и приноса на обществото. 3.2.
Въздействието на предложението за регламент относно FuelEU — сектор „Морско пространство“, върху корабоплаването е неравномерно в сравнение с други отрасли: краткосрочните мерки до 2030 г. са адекватно описани, но дългосрочните промени, чрез които ще се осъществи по-голямата част от намаляването на парниковите газове през периода 2030—2050 г., все още до голяма степен са въпрос на налучкване, тъй като обхващат технологии, които все още не са разработени, да не говорим за развити.
С други думи, пътят на корабоплавателния сектор към неутралност по отношение на климата до 2050 г. все още е несигурен, като включва широк спектър от технологични възможности.
Освен това има важни неизяснени въпроси относно доставките, безопасността, разпространението и разходите на тези алтернативи.
Ето защо в регулаторните части на това предложение следва да бъде въведена определена степен на гъвкавост, за да може промишлеността да се адаптира към него.
Освен това спешната необходимост от действия е с оглед на дългия подготвителен период и тежкия цикъл на първоначалните инвестиции на по-широкия сектор, обхващащ всички заинтересовани страни. 3.3.
От една страна, пътят на емисиите към пълна декарбонизация зависи от въвеждането и навлизането на пазара на икономически жизнеспособни и безопасни горива и технологии с нулеви емисии.
От друга страна, за да се постигне в крайна сметка пълна декарбонизация, са необходими нови начини за задвижване, нови горива с ниско съдържание на въглерод или без въглерод, които да са достъпни в световен мащаб, и съвместни усилия на сътрудничество със заинтересованите страни във веригата на доставки. 3.4.
В рамките на обхвата на законодателния пакет „Подготвени за цел 55“ инициативата FuelEU трябва да осигури полезни взаимодействия, съгласуваност и последователност между предлагането, разпространението и търсенето.
Това следва да бъде постигнато чрез ефективно допълване на Директивата за енергията от възобновяеми източници (ДЕВИ) (5), насочена по-специално към доставките на енергия от възобновяеми източници, и Регламента за инфраструктурата за алтернативни горива, насочен към инфраструктурата за разпределение в пристанищата на ЕС (6). 3.5.
За тази цел от съществено значение е осигуряването на правилните стимули между търсенето и предлагането също.
В проекта на регламент относно FuelEU обаче понастоящем се предвиждат конкретни горива с ниски въглеродни емисии, тъй като следва да бъдат разрешени всички алтернативни горива без предварителна оценка на тяхната наличност и цена в световен мащаб.
В крайна сметка това може да доведе до нарушаване на конкуренцията, докато наличността им понастоящем и в близко бъдеще е пренебрежимо малка.
Отговорността за разработването и наличието на възобновяеми алтернативни горива се носи от доставчиците на горива и навлизането на по-чисти горива следва да бъде насърчавано.
За да се случи това, ценовата разлика между изкопаемите и алтернативните горива трябва да бъде преодоляна, а по-чистите горива да станат на по-достъпни цени и по-широко разпространени.
Необходими са усилия, включващи активния принос на всички участници във веригата за създаване на стойност в морския сектор, и по-специално на производителите на горива и доставчиците на енергия, производителите на двигатели, но също така и на пристанищата, чартьорите и представителите на работниците във всички участващи сектори.
Това потенциално би могло да доведе до увеличаване на търсенето на алтернативни горива, както е предвидено в Регламента относно FuelEU. 3.6.
Като се налага използването на по-чисти горива и по-специално биогорива, в предложението изглежда се пренебрегва фактът, че такива горива в действителност може никога да не са налични в достатъчни количества за международно корабоплаване и може да не са реална алтернатива на изкопаемите горива.
Налагането на административни глоби в ситуация, в която не съществуват жизнеспособни алтернативи, е наказателна и генерираща приходи мярка, а не мярка за намаляване на емисиите. 3.7.
Горивата с ниски или нулеви въглеродни емисии, които са необходими, за да се декарбонизира корабоплаването, към момента не са налични, особено за корабоплаването на дълги разстояния, и няма да бъдат налични и в близко бъдеще.
Необходими са огромни инвестиции за производството и наличието в световен мащаб на тези горива, които ще трябва да бъдат разработени от заинтересовани страни извън сектора, а именно, в по-общ план, от нефтените дружества и доставчиците на енергия.
Освен това алтернативните горива, като амоняк, метанол или водород, се нуждаят от ново поколение двигатели с вътрешно горене и усъвършенстване на проектирането на кораби и на технологиите за задвижване, които попадат в обхвата на компетентност на производителите на двигатели и корабостроителниците, повечето от които са разположени в Далечния изток. 3.8.
Докато не бъдат разработени тези алтернативни горива, не могат да бъдат постигнати дългосрочните цели на договорената първоначална стратегия на Международната морска организация (ММО) за декарбонизация и амбициозните цели на Европейския зелен пакт и пакета „Подготвени за цел 55“.
На по-ранен етап за необходими задълбочени, основани на науката познания, за да се намалят рисковете, свързани с вземането на решения, и за ориентиране към правилните инвестиции.
Ето защо промишлеността, заедно с няколко държави членки със значителни морски интереси, внесе предложение в ММО за създаване на Съвет и Фонд за изследователска и развойна дейност (предложението за Международен
(5) (6)
COM(2021) 557 final.
COM(2021) 559 final.